Vyf gevonnis ná kaping by bestuurskool - Maroela Media
Vier jong mans is Vrydag in die Ntuzuma-landdroshof gevonnis in verband met 'n kaping by 'n toetsterrein van 'n bestuurskool in Inanda, KwaZulu-Natal.
"Sabelo Gumede (20), Sizwe Msweli (23), Mfundo Nsele (19), Sabelo Nxumalo (27) en Siyanda Xulu (22) is elk tot 15 jaar tronkstraf gevonnis vir die kaping," het maj. Thulani Zwane, woordvoerder van die polisie, in 'n verklaring gesê.
Die slagoffer en sy meisie het op 11 April vanjaar na die toetsterrein gestap toe die verdagtes hulle voorgekeer het. "Hulle het die motorsleutels geëis, maar die slagoffer het geweier om dit te oorhandig," het Zwane verduidelik. "Hulle het op hom geskiet en die selfone en die motorsleutels gesteel." Die Inanda-polisie het 'n saak van kaping ondersoek.
Krisjan · 4 jare gelede
Fantasties. Dit gee die knapies 'n geruime tydjie om te dink oor wat hulle gedoen het…
Ek lees in die opskrif 5 persone maar in die vonnis oplegging is daar ook 5 persone terwyl die eerste paragraaf se 4 persone, Dit is n bietjie verwarrend.
Wanneer iets met geweld van iemand geneem word praat ons eerder van roof, beroof as gesteel.
Dink julle hulle gaan vir die HELE 15 jaar sit? Hulle gaan weer na 3 of 4 jaar uitkom! "Mark my words!!!"